GLOBALIZAREA – O PROVOCARE

Prof. Baltălungă Monica – Carmen

În data de 27 mai 2016, în cadrul ariei curriculare „Om şi societate”, la clasa a XI-a C, a fost desfăşurată activitatea demonstrativă interdisciplinară **Globalizarea - aspect pozitiv sau negativ**.

Această activitate a pornit de la faptul că oferă elevilor posibilitatea integrării în proiecte educative interdisciplinare, că îmbină două metode: *cele şase pălării gânditoare* cu metoda *argumentării* şi că comunicarea este elementul esenţial al dezvoltării personale.

La sfârşitul activităţii, elevii au dobândit cunoştinţe referitoare la dimensiunile şi domeniile globalizării; au fost capabili să utilizeze corect terminologia referitoare la procesul globalizării pentru a prezenta concret o realitate spaţială.

Elevii şi-au valorificat abilităţile de comunicare; şi-au exersat comportamentele de cooperare în grup şi şi-au valorificat abilităţile şi competenţele individuale din domeniile cheie sugerate de Comisia Europeană, precum *competenţe de comunicare în limba maternă*; *sensibilizare şi exprimare culturală;* *a învăţa să înveţi.*

Elevii au demonstrat capacitatea de a sesiza legătura dintre discipline, în raport cu tema propusă; capacitatea de a comunica reprezintă o premisă a procesului de construire a relaţiilor interpersonale şi de integrare socială;au manifestat o abordare tolerantă şi flexibilă faţă de opiniile şi a argumentele celorlalţi.

Elevii au conchis că, indiferent cum privim procesul globalizării, acesta are aspecte pozitive dar şi aspecte negative.

Activitatea a fost organizată de doamna Baltălungă Monica – Carmen (profesor de geografie) şi doamna Vişan Lavinia (profesor de socio-umane) cu participarea elevilor clasei a XI-a C.

Mulţumim pentru participare doamnei profesor Crăcănel Doina şi domnului profesor Busuioc Ion.

 

 

 

 

 

